CELEX: 31986R1174
Language: hr
Date: 1986-04-21 00:00:00
Title: Uredba Vijeća (EEZ) br. 1174/86 od 21. travnja 1986. o izmjeni Uredbe (EEZ) br. 706/73 u vezi s dogovorima Zajednice koji se primjenjuju na Kanalske otoke i otok Man za trgovinu poljoprivrednim proizvodima

03/Sv. 003
            
            
               HR
            
            
               Službeni list Europske unije
            
            
               17
            
         31986R1174
   
               L 107/1
            
            
               SLUŽBENI LIST EUROPSKE UNIJE
            
            
               21.04.1986.
            
         
      UREDBA VIJEĆA (EEZ) br. 1174/86
   od 21. travnja 1986.
   o izmjeni Uredbe (EEZ) br. 706/73 u vezi s dogovorima Zajednice koji se primjenjuju na Kanalske otoke i otok Man za trgovinu poljoprivrednim proizvodima
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Akt o pristupanju iz 1972., a posebno članak 1. stavak 2. treći podstavak njegovog Protokola br. 3,
   uzimajući u obzir prijedlog Komisije,
   budući da su liberalizirane određene veterinarske odredbe u odnosu na Sjevernu Irsku i koje se odnose na slinavku i šap te trgovinu živim životinjama, svježim mesom i proizvodima od mesa;
   budući da je Uredbom (EEZ) br. 706/73 (1) za potrebe veterinarskog sektora povezala Kanalske otoke i otok Man sa Sjevernom Irskom;
   budući da je, kako bi se na minimum smanjio rizik od bolesti, potrebno dopustiti da ovi otoci zadrže vlastite veterinarske propise koji se odnose na slinavku i šap, a do ovog su trenutka bili na snazi,
   DONIJELO JE OVU UREDBU:
   Članak 1.
   Članak 3. Uredbe (EEZ) br. 706/73 mijenja se i glasi:
   
      „Članak 3.
      Od 1. rujna 1973., pravila Zajednice u sljedećim područjima:
      
                  —
               
               
                  veterinarskim propisima,
               
            
                  —
               
               
                  propisima o zdravlju životinja,
               
            
                  —
               
               
                  propisima o zdravlju bilja,
               
            
                  —
               
               
                  stavljanju na tržište sjemenja i sadnica,
               
            
                  —
               
               
                  propisima o hrani,
               
            
                  —
               
               
                  propisima o hrani za životinje,
               
            
                  —
               
               
                  o kvaliteti i tržišnim standardima,
               
            primjenjuju se pod jednakim uvjetima kao i u Ujedinjenoj Kraljevini na proizvode iz članka 1. koji se uvoze na otoke ili izvoze s otoka u Zajednicu.
      Međutim, Kanalski otoci i otok Man mogu, na trgovinu živim životinjama, svježim mesom i proizvodima od mesa, nastaviti primjenjivati specifične odredbe o slinavki i šapu koje se primjenjuju na uvoz. Takve odredbe ne smiju biti strože od onih koje su bile na snazi 30. rujna 1985.”.
   
   Članak 2.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 21. travnja 1986.
      
         
            Za Vijeće
         
         
            Predsjednik
         
         G. BRAKS
         
      
   
   
      (1)  SL L 68, 15.3.1973., str. 1.